ÅRSBERETNING 2013

Styret har i siste periode bestått av:

Leder: Nils Kristian Lie

Nestleder: Karin Aakermann

Sekretær: Svein Dybing

Kasserer: Solveig Bjerke

Dugnadssjef/Byggesjef: Arnfinn Otterstad

Styremedlem: Jan Tobiassen

Varamedlem: Per Magnor

Revisor: Sten Ek og Ole Morten Wiger

Valgkomite: Petter Snare

Styret har avholdt 4 styremøter i perioden

Faste poster:

* Vaktmester Leif Albinsson, Altmuligmann Morten Sterri og Strandrydder Erik Tobiasen har gjort en utmerket jobb
* Miljøkomiteen har bestått av Øystein Høvik, Geir Aakermann og Johannes Brennhovd. De arbeider etter egen instruks
* Butikken ble drevet av Morten Sterri. Godt drevet.
* Vannsystemet holdes fortsatt godt i stand av Knut Johnstad.
* Vern av sjeldne plantearter. Komiteen ledes godt av Jensen.

Annet:

* Arbeid med reguleringsplan.

Saken står på det nåværende tidspunkt stille. Det har vært flere møter i Fellesstyret. Slik saken nå ligger an har Plan- og Bygningsetaten ferdigbehandlet saken, og overlevert den til politisk behandling. Politikerne er i en dialog med Fylkesmannen for å klarlegge et omforent alternativ. Dette tar tid.

* Kontrakt med Oslo kommune vedrørende gjestetoalett.

Kontrakten fortsetter, og gir gode inntekter for velforeningen.

* Økonomisk støtte bekjempelse av uønskede plantearter.

Godt samarbeid med Bredesen i Oslo kommune. Økonomisk støtte videreføres.

* Vannforsyning: Dugnadsansvarlig har arbeidet godt med fornying av vannsystemet.
* Det ble i fjor innhentet anbud rehabilitering av gamlebrygga. Dette viste seg å være for dyrt.
* Rehabilitering stupebrettet.

Det ble forsøkt avstivet med en «pinne» uten at dette var en suksess.

* Fornyelse av dugnadsarbeidet.

Viser til redegjørelse dugnadsansvarlig

* Båter i opplag:

Fortsatt ligger mange båter fast i opplag på strendene. Saken tas opp på medlemsmøte med forslag om å flytte båten til et samlet sted.

* Samtaler med Oslo Havn, Statsbygg og Fylkesmannen.

Bleikøya ble tatt inn i Oslo Havns støykartlegging etter påtrykk fra velforeningen.

Har vært gjennomført møte med Statsbygg, Velforeningene og Fylkesmannen.

Enighet om arbeidet med det biologiske mangfoldet.

Enighet om befaring med Statsbygg for å kartlegge hvem som har ansvar for hva.

Styret har arbeidet med, og fortsetter arbeidet videre med:

* Vinteren var i år uten is, og det har medført stor slitasje på veiene ved vannet. Det arbeides med å utbedre disse.
* Gamlebryggas utbedres på dugnad.
* Vaktmesterhytte og verktøyskjul/bod. Utbedres på dugnad.